Што адбываецца ў гэты момант? Пан Езус не перастае дзейнічаць, Ён здзяйсняе сваю апошнюю місію: ёсць яшчэ адно месца, якому патрэбна Яго прысутнасць. Гэта адхлань, дзе знаходзіліся ўсе тыя людзі, якія чакалі збаўлення. Пасля Літургіі ў Вялікую пятніцу Езус сыходзіць на самае дно адхлані і вызваляе адтуль усіх. Пра гэта ёсць вельмі прыгожае чытанне ў Цёмнай Ютрані, якая традыцыйна цэлебруецца раніцай Вялікай Суботы. Увесь свет думае, што Кароль спіць і нічога не адбываецца, а Ён выводзіць Адама і Еву з самага дна адхлані, каб запрасіць іх да ўдзелу ў збаўленні, а за імі ідуць усе людзі, якія там знаходзіліся перад нараджэннем Хрыста.